=== Danmark-Norge ===
[[Fil:Frederik_3_by_window.jpg|thumb|Frederik III var Danmark-Norges første enevældige konge.]]
[[Fil:Dok-9 Arveenevoldsregjeringsakten 1661.TIF|thumb|left|Norge var en selvstændig stat i personalunion med Danmark. Derfor måtte de norske stænder i 1661 særskilt indføre enevælden i Norge med underskrift og laksegl.]]
I Danmark blev rigstænderne formelt afskaffet med Kongeloven af 1665, og de holdt deres sidste møde i 1660 hvor de overgav den enevældige magt til kongen.<ref>Hans Jensen, ''De Danske Stænderforsamlingers Historie 1830-1848'', bind 1, s. 9ff.</ref> I 1834 blev de [[rådgivende provinsialstænderforsamlinger]] oprettet og i 1835 indkaldt til møder i [[Roskilde]], [[Viborg]], [[Slesvig by]] og [[Itzehoe]], men de havde som sådan ingen forbindelse til 1600-tallets stænder og var blot en følge af den danske konges forpligtelser ifølge [[Wienerkongressen|Wienertraktaten]] til som hertug over [[Hertugdømmet Holsten|Holsten]] at oprette en stænderforfatning i hertugdømmet. For at opveje en alt for stor holstensk stænderforsamlings indflydelse, oprettede han yderligere tre danske rådgivende stænderforsamlinger.<ref>Hans Jensen, s. 81ff.</ref>
Filosofi Historie Ideologier